Gar wudmawe nniḍen n tmeskelt i d-ibanen deg yiḍrisen-agi, yeqqen ɣer wakud n tigawin, melmi i d-ḍrant. Yemgarad aṭas wamek it-id-tefka yal tamsiwt, di yal tamacahut. Deg uferdisagi, aṭas n ubeddel yellan gar temsiwt d tayeḍ. Tikwal, xas yella umgired maca yemqarab wakud n yal tigawt. Deg tmacahut n uḥric akked wunguf, tamsiwt T.D, tenna-d belli yedden lmeɣreb, tewwi tteryel tilawin-nni ɣer uxxam-is, ma d tamsiwt Ḥ.M, tenna-d belli mi i d tameddit, tteryel-nni tewwi tunguft-nni akked tuḥrict-nni ɣer uxxam